作者：范祖禹
词牌/韵律：虞神歌

paragraphs: 驾玉龙。
设初虞祭终。
前旌举，天回洛水，路转崧峰。
瞻寥廓，烟霏冲融。
窅无踪。
震地鼓吹悲雄。
谁何羽卫重。
拂云旗帜眩青红。
来渐东。
清尘洒道，修职百神恭。
回首苍茫醅雾雨吹风。
掩泉宫。
□□□□□□□□□寰畿入，山川改容。
鼓钟临近次，千官望拜，涕泪衡从。
人如堵，晨光葱茏。
阙穹隆。
驰道禁水相通。
当年游幸空。
皇仪事毕泣重瞳。
哀未穷。
巍巍馀烈，辉映简编中。
亿万斯年，覆载同功。